Праблематыка адносін паміж ЕС і Беларуссю заключаецца ў тым, што нам трэба ўвесь час задумвацца над тым, як выказаць тое ці іншае. Пры ацэнцы выбараў у Беларусі Германія абапіраецца на назіральнікаў АБСЕ, якія кажуць, ці адпавядаюць выбары еўрапейскім стандартам. Выказванні з боку АБСЕ не адносяцца да дзяржавы як такой ці да яе структур, а толькі да тых метадаў, якімі дасягаюцца розныя мэты. Зразумела, нельга чакаць ад ЕС, які абапіраецца на пэўныя каштоўнасці і працэдуры па дасягненні гэтых каштоўнасцяў, каб ён ігнараваў той факт, што нейкая дзяржава, якая абавязалася выконваць нормы тых жа дакументаў, што і еўрапейскія краіны, не робіць гэтага. Гэта не можа не мець наступстваў.